钦定古今图书集成/明伦汇编/官常典/第651卷 > 《封丘作》高适
## 钦定古今图书集成/明伦汇编/官常典/第651卷 > 《封丘作》高适

我本渔樵孟诸野，一生自是悠悠者。乍可狂歌草泽
中，宁堪作吏风尘下。祇言小邑无所为，公门百事皆
有期。拜迎官长心欲碎，鞭挞𥟖庶令人悲。归来向家
问妻子，举家尽笑今如此。生事应须南亩田，世情付
与东流水。梦想旧山安在哉，为衔君命日迟回。乃知
梅福徒为尔，转忆陶潜归去来。